Iisrael räägib
Igal aastal külastab Iisraeli miljoneid välismaa turiste.
Suurem osa neist saabub suurte organiseeritud rühmadena,
keda juhivad kohaliku Turismi- ministeeriumi volitatud giidid.
Giidiks saada soovijad läbivad erilise kursuse,
mille lõpueksami edukas sooritamine annab neile õiguse töötada giidina.
Kaheaastane kursus sisaldab teooriaõpetust klassis
ja õppereise erinevaisse sihtkohtadesse kogu maal.
Enamus maad külastavaist reisijaist on kristlased,
kes tahavad tutvuda oma pühapaikadega.
Seetõttu käsitleb suurem osa kursusest kristluse
ja Uue Testamendiga seotud teemasid.
Haim Karel on korraldanud giidikursusi juba 15 aastat.
Meie heebreakeelse kursuse õpilased on peamiselt juudid.
Neil on 20-25 loengut judaismist.
Kristlusest on vähemalt 40 loengut ehk peaaegu topelt.
Kuna kristlusel on mitmeid harusid,
kohtuvad õpilased erinevate denominatsioonide õpetlastega
ja ka messiaanlike juutidega.
Dr Gershon Nerel peab näiteks loenguid
messiaanlikust judaismist.
Samuti tutvume erinevate protes- tantlike ja evangeelsete gruppidega.
Kõige rohkem pööratakse religiooni- õpetuses tähelepanu kristlusele.
Islamit käsitletakse enam-vähem sama palju kui judaismi.
Õpingud ei sisalda üksnes loenguid,
vaid meil on ka kaksteist õppereisi kristlikesse pühapaikadesse.
Esimene reis viib Naatsaretti ja sealsesse Ilmutuskirikusse
ja ka mujale Galileasse, näiteks Kaanasse ja Tabori mäele.
Eraldi reis või vahel kakski
tehakse Galilea järve ümber asuvaisse pühapaikadesse.
Jeruusalemmas toimub vähemalt kuus kristlusega seotud reisi.
Nii heebrea- kui ingliskeelsetel kursustel
on peamine rõhuasetus kristlusel.
Sama kehtib ka kursuse lõpueksamil, mille korraldab Turismiministeerium.
Nad mõistavad, et giid peab teemat väga hästi valdama,
vaatamata sellele, kas ta on ise moslem, kristlane või juut.
Pea igal giidikursusel on ka isiklikult Jeesusesse
ja Piiblisse uskuvaid õpilasi.
Kaks neist - Sahar Sa'ado ja Eli Bar David,
alustavad oma teist õppeaastat.
Seni on meil toimunud kuus loengut judaismist,
kuus islami ja kümme kristluse kohta.
Uurime Vana Testamendi prohveteeringuid Jeesuse kohta
ja kuidas need Uues Testamendis teoks saavad.
Turismiministeerium asetab judaismist suurema rõhu kristlusele,
kuna giidid peavad juhatama peamiselt välismaa turiste.
Meil on mitmeid õppepäevi kristluse pühapaikades -
Naatsaretis ja Jeruusalemmas. Käisime Aiahauas.
Mind üllatas, kui täpselt me kristlust õpime.
Tutvusime kirikukunstiga ja kristluse erinevate suundadega.
See on aidanud mul mõista välismaa kristlikke vendi ja õdesid
ja nende usulist tausta.
On selge, et giidikursus rõhutab kristlust -
just siin maal muutuvad konkreetseks Jumala Poja ilmumine
ja Uus Testament.
See on Piibli ja juudi rahva maa.
Kristlikele palveränduritele, kes moodustavad suurema osa turistidest,
on Piibel kõige tähtsam.
Seetõttu rõhubki kursus selle sihtrühma vajadustele.
Kursus püüab anda ametialased teadmised ja materiaalsed vahendid
Piibli ja eelkõige Uue Testamendi käsitlemiseks.
Alguses küsib lektor, kui paljud on lugenud Uut Testamenti.
Tõusis umbes viis kätt.
Pärast paari-kuulist intensiivset õpet,
kui ollakse tutvutud Uue Testamendi ja kristluse ajalooga,
ta kordab küsimust.
Siis on olukord hoopis teine.
See on üks neist harvadest kursustest,
kus asjatundmatud iisraellased võivad saada Uuest Testamendist
ja kristlusest realistliku ja asjaliku ülevaate.
Käsitleme palju kristlikku teoloogiat,
mitte ainult selle ajaloolist ja arheoloogilist poolt.
On tähtis, et giid mõistaks kristlikku teoloogiat.
Rühma juhtides peab ta mõistma,
et Püha maa külalised ei ole tulnud vaatama arheoloogiat,
vaid kogema ja saama inspiratsiooni kogu atmosfäärist.
Giid peab mõistma Jeesuse ja Tema jüngrite tausta
ning ristiusu juuri ja sidet judaismiga.
Peab ka teadma, kuidas kristlus on läbi ajaloo arenenud
ja milline on selle suhe ajalooliste sündmustega.
Ei piisa üksnes sündmuste ajaloolisest selgitamisest.
Giid peab arvestama turistide usu ja usuliste vaadetega.
Giidi ülesandeks ei ole hinnata asjade õigsust,
vaid austada iga rühma usulisi tundeid.
Katoliiklikud palverändurid erinevad protestantlikest, evangeelsetest
ja kreeka õigeusklikest rühmadest.
Giididele õpetatakse, kuidas erinevatesse rühmadesse suhtuda.
Nad teavad, et protestantliku rühma rõhuasetus erineb
katoliikliku rühma omast.
Vahel tekitab kursusel käsitletu usklikes õpilastes
vastuolulisi tundeid.
Minu jaoks oli geoloogia raske teema.
Meile seletati, et maailm tekkis suurest paugust,
mitte Jumala loomingust.
Kuulsime, et arenesime ahvist ja elasime koobastes
140 miljonit või 140 tuhat aastat tagasi.
Ma isegi ei mäleta neid arve, kuna need on arusaamatud.
Vahel öeldakse, et viis miljonit aastat tagasi, vahel kolm miljonit.
See oli raske, aga oleme juurdunud tõtte ja Jumala Sõnasse.
Teame, et Tema on kõige taga ja Tema on loonud kõik.
Õpime geoloogiat, evolutsiooni ja teaduslikke järeldusi.
Isiklikult tean, ja seda mainisid ka osad lektorid,
et need on teooriad.
Teooriad on teooriad.
Täna võidakse öelda, et maailm on eksisteerinud 10 miljonit aastat
ja paari nädala pärast öeldakse, et 200 miljonit aastat.
Igaüks võib välja pakkuda meelepärase arvu.
Tean isiklikult, et Piiblisõna ja Uue Testamendi arusaam
näitab meile teistsugust tõde.
Kuulan õpetust, kuid mõistan,
kus peituvad teaduslike seletuste probleemid.
Räägin kursusel oma nägemusest ja ütlen sama ka turistidele.
Ma ei sega end teooriatesse.
Meil on selge Piiblisõna ning selgitame ja õpetame seda.
Uue Testamendi õpetaja oli väga aus ja otsekohene
ja õpetus oli tasakaalus.
Käisime läbi kõik Vana Testamendi prohveteeringud,
nagu Jesaja 53 ja Jeremija 31, 1. Moosese raamat ja teised kohad,
kus räägitakse Jeesusest.
Ta esitas neid avameelselt, põhjalikult ja aupaklikult.
Oli õnnistav olla loengul, kus käsitleti Jeesust
ning Uut ja Vana Testamenti aupaklikult.
Mind üllatas, kui täpselt käsitleti kursusel kristlust
kõigi selle erinevate tõlgendustega.
Ei saa kuidagi öelda, et selgitus oleks olnud vigane.
Vastupidi - oli arusaadav, kuidas erinevad suunad
näevad Vana ja Uut Testamenti
ja kui erinevad on tõlgendused.
See tekitab minus vahel isiklikku pahameelt.
Mõistan nüüd paremini, miks juudid on loobunud
kristlikust piiblitõlgendusest.
Õpilaste seas tekib tihti usuteemalisi arutelusid.
Nii saavad usklikud võimaluse rääkida Jeesusest ja Uuest Testamendist.
Kursusel on kaks inimest, kes usuvad Jeesusesse.
Oleme kõik iisraellased, 20. - 60. eluaastani ja vanemad.
Tekivad isiklikud suhted.
Esindame erinevaid arvamusi.
Suhtumine meisse kui usklikesse on olnud väga salliv.
See on andnud meile võimaluse esitada asjade kohta oma seisukoht.
Kursuslased palusid mul isegi pidada loeng
isiklikust usust Vanasse ja Uude Testamenti
messiaanlike juutide maailmanägemuse
ja tänapäeva tõlgenduse kohaselt.
Teen seda nende soovil üsna pea,
nii nende individuaalse huvi tõttu
kuid ka ametialasest vajadusest teemaga tutvuda.
Suhtumine vaheldub aeg-ajalt.
Kui Jeesusest räägitakse positiivselt, on suhtumine parem.
Kui räägitakse negatiivsematest asjadest, nagu ristirüütlid
või kristluse jõuga peale surumine inkvisitsiooni ajal,
vaatavad kursuslased meid kahtleva pilguga
ja mõtlevad, kas pole meiegi motiiviks usuline pööramine
ja tahtmine võõrandada neid oma usust ja juudi juurtest.
Rõhutame pidevalt, et oleme juudid, kes usuvad Jeesust.
Me ei ole pöördunud teise usku. Jeesuski ei pöördunud teise usku.
Jeesus tuli kõigi jaoks - nii juutide kui paganate jaoks.
Meid on Temas üheks tehtud.
Just seda selgitamegi.
Meie tunnistus kursusel on iisraellaste jaoks väga tähtis.
Nad näevad, et me ei ole pööratud,
kuid nad kahtlevad siiski meie motiivides
ja usus ja Uues Testamendis.
Enamus neist on sekulaarsed ja ei tunne Vana ega Uut Testamenti
ning kõik on nende jaoks uus.
Mõistan neid, kuna ilma taustateadmisteta on kogu teema
neile korraga alla neelamiseks üsna suur.
Kui nad näevad meid - samasuguseid, samakeelseid iisraellasi,
kes on teeninud armees ja armastavad oma riiki,
on nad hämmingus ega mõista, kes me täpselt oleme.
Usun, et neile jäävad meelde meie head omadused.
Meie armastus ja tunnistus räägivad, et oleme juudid.
Me ei sundinud kunagi kedagi oma usku pöörduma.
Jagasime head sõnumit Jeesusest ja ülestõusmisest.
Usun, et kui mitte kõik, siis mõned hakkavad seda uskuma.
Me ei taha, et kursustele tulevad õpilased ehmuksid,
kui peavad hiljem Uue Testamendi avama
olemata selleks ette valmistatud.
Selgitame kohe alguses, et Uus Testament on kursuse osa
ja nad peavad selle hästi selgeks õppima.
Nad peavad teadma evangeeliume, Apostlite tegusid
ja teisi oluliste sündmustega tegelevaid raamatuid,
kui mitte just peast, siis vähemalt väga hästi.
Kristlaste rühmad peavad tähtsaks, et nende giidid
usuksid ka ise Jeesust ja Uut Testamenti.
On tähtis, et giidide ja juhatatavate rühmade vahel
on vaimne side.
Siis võivad nad vabalt palvetada, väljendada vaimseid emotsioone
ja varem kirikus saadud õpetust Iisraelist ja selle rahvast,
messiaanlikest juutidest ja ristiusust.
Nad teavad, et giid mõistab nende tausta.
Usklikena on meile tähtis, et võime palvetada samas vaimus.
Keegi, kes ei usu, võib olla hea inimene,
kuid meil puudub vaimne side.
Nii meile kui turistidele on vaimne pool kõige olulisem.
Usk on minu jaoks giiditöö juures tähtsaim teema.
On raske seletada vaimseid asju, kui neisse ise ei usu.
Kogu Piibel ja eelkõige Uus Testament
käsitleb vaimseid asju.
Meie Issand kasutab näidetes ja võrdlustes igapäevaseid pilte.
Ta seletab vaimseid asju võrdlustega maaharimisest ja igapäevaelust.
Nende abil võime meiegi Tema sõnumit paremini edastada.
Kui veedame rühmaga terve nädala, on meil päevast päeva võimalus
süveneda vaimsetesse asjadesse
nendega seotud kohtades
vastavalt Issanda Sõnale.
Nii võime saada sügavama ja tõelisema pildi.
Reisijad on eraldanud oma argielust aega
ja tahtnud tulla Iisraeli tutvuma Piiblisõna põhjal
Piibli sündmuskohtadega.
On oluline, kuidas neid pühapaikades juhendatakse,
et nad saaksid reisist seda, mida ootasid.
On tähtis, et giid ei tee endast grupi tähelepanu keskpunkti.
Peab pidevalt meeles pidama, et giiditöös ja suhetes reisijatega
on meie ülesandeks anda au Issandale, Jumala Pojale.
Meie alandlik teenimisülesanne on suunata inimeste meeled
asja tõelise tuuma juurde, milleks on Jeesuse sõnum.
Toimetaja: Netanel Bar David
Rezhissöör: Katri Huusari
Eestikeelne tõlge: Monika Jaaguri